# Abel Cathrine von der Wisch

### Fra Wikipedia, den frie encyklopædi

Du har nye beskeder (forskel fra næstsidste redigering).

Abel Cathrine, o. 1626-76, Stifterinde af «Abel Cathrines Stiftelse». Hun er født 1626 eller 1627 i Holsten (Slesvig?) og siges at have været i Sophie Amalies Tjeneste, da denne 1643 kom herind i landet. I hvert Fald var hun det senere og maa trods sin underordnede stilling i høj Grad have erhvervet sig Dronningens Velvilje, da Sophie Amalie, ogsaa efter at hun havde fratraadt sin Tjeneste og lige til hendes Død, paa forskjellige Maader viste hende sin Tillid og Yndest. I 1655 giftede hun sig med Hans Hansen Osten, Proviantskriver paa Københavns Slot og Inspektør ved det kongelige Gods paa Lolland og Falster. Denne Mand erhvervede sig efterhaanden en efter Datidens Forhold betydelig Formue, navnlig i Jordegods, og efter hans Død (1672) anvendte og legerede A. C. en ikke ringe Del af Formuen til velgjørende Formaal, blandt hvilke særlig kan nævnes Opførelsen af en Bygning i København med Boliger for fattige samt Henlæggelsen af en betydelig Kapital til denne Stiftelse, som fik navn efter hende. Mærkeligt er det i øvrigt, at hun, som aldrig selv underskrev sig med noget Familienavn, og som i det mindste en Tid lang tjente i underordnede Stillinger, baade i Indskriften paa hendes Kiste, i det over hende og Manden rejste Epitafium i Holmens Kirke og i et af Manden oprettet Testamente af 1665 kaldes A. C. von der Wisch, paa det første Sted med Tilføjelsen: Wolfsdatter. Dette forklares dog vel rettest ved, at hun var uægte Datter af en Adelsmand af den nævnte Slægt. Hun døde 1. Jan. 1676.

## [redigér] Ekstern Henvisning

Dansk Kvindebiografisk Leksikon

Hentet fra "http://da.wikipedia.org../../../a/b/e/Abel_Cathrine_von_der_Wisch_8f4f.html"

Kategori: Dansk biografisk leksikon

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg